**Atranka socialinio pedagogo pareigoms užimti Marijampolės „Žiburėlio“ mokykloje-daugiafunkciame centre**

**Darbo krūvis 0,5 et.**
Darbo sutartis sudaroma nuo 2022-09-01 neterminuotam laikotarpiui

**Pareigybės lygis – A2**
Darbo užmokesčio pareiginės algos pastoviosios dalies koeficientas nustatomas vadovaujantis Lietuvos Respublikos Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu ir įstaigos darbo apmokėjimo sistema

**Kvalifikaciniai** **reikalavimai:**

1. įgyti socialinės pedagogikos kvalifikacinis laipsnis (profesinio bakalauro, magistro) ir socialinio pedagogo kvalifikacija;

2. gebėjimas vertinti ir spręsti problemas, susijusias su įvairiais, ikimokyklinio ir priešmokyklinio amžiaus vaikams ir specialiosios socialinių įgūdžių klasės mokiniams kylančiais sunkumais, vykdyti saviraiškos, mokymosi motyvacijos, lankomumo, užimtumo, emocinių ir elgesio bei kitų problemų sprendimo prevencines programas;

3. mokėjimas naudotis inovatyviomis technologijomis, nuolatinis tobulėjimas šioje srityje.

#  Darbuotojo darbo funkcijos:

1. vertina ir padeda spręsti problemas, susijusias su įvairiais ugdytiniams kylančiais sunkumais

(pagrindinių vaiko reikmių tenkinimo, saugumo užtikrinimo), esant reikalui, dirba su ugdytiniais, priklausomais nuo alkoholio, narkotinių medžiagų, patiriančiais seksualinį ar fizinį išnaudojimą, vykdo saviraiškos, mokymosi motyvacijos, lankomumo, užimtumo, emocinių ir elgesio bei kitų problemų sprendimo prevencines programas;

2. padeda tėvams ar teisėtiems vaiko atstovams ugdyti savo vaiką: suprasti jo socialinius ar psichologinius poreikius, jų tenkinimo svarbą, geriau suprasti vaiko, turinčio vystymosi sunkumų, poreikius, tėvų teises ir pareigas. Informuoja tėvus apie jų teisę gauti socialinę-pedagoginę pagalbą;

3. bendradarbiauja su pedagogais, specialistais, įstaigos administracija, teisinėmis, socialinėmis ir kitomis institucijomis sprendžiant vaikų socialines, pedagogines problemas, ieškant efektyvių pagalbos būdų;

4. inicijuoja, organizuoja šviečiamąjį darbą, socialinių projektų kūrimą ir jų įgyvendinimą;

5. taiko savo darbe socialinės pedagogikos naujoves, nuolat kelia savo kvalifikaciją;

6. šviečia įstaigos bendruomenę socialinės pedagoginės pagalbos teikimo klausimais, formuoja įstaigos bendruomenės ir visuomenės teigiamą požiūrį į ugdytinius, turinčius socialinių problemų.

**Dokumentai pateikiami** iki 2022 m. rugpjūčio 16 d. 12.00. val.

**Pretendentas pateikia šiuos dokumentus:**
1. Prašymą dalyvauti atrankoje;
2. Gyvenimo aprašymą, parengtą Europass CV formatu;
3. Asmens tapatybę patvirtinančių ir išsilavinimo dokumentų originalai pateikiami atrankos dieną.

Dokumentai priimami elektroniniu paštu - ziburelismdc@gmail.com arba įstaigos raštinėje adresu: Juknevičiaus g. 82, 68192 Marijampolė

**Atrankos paskelbimo data - 2022 m. rugpjūčio 1 d.**Apie atrankos posėdžio vietą ir laiką informuojami tik atrinkti kandidatai.

**Pretendentų atrankos forma** – pokalbis.

Kontaktinis asmuo: direktorė Rima Kukalienė, tel. 8 637 37339.